stanford-oval/wikipedia huggingface dataset:
Musta Paraati (EP)

| Musta Paraati Maj Karman Kauniit Kuvat |
| --- | --- | --- |

EP-levyn tiedot
 Äänitetty : Cotton Studio
 Julkaistu: 10. maaliskuuta 2004
 Formaatti: CD
 Tuottaja(t): Häiriö
 Tyylilaji: poprock, goottirock, heavy metal
 Kesto: 15.14
 Levy-yhtiö: Megamania
Listasijoitukset
  Suomen virallinen lista: 3.
Maj Karman Kauniiden Kuvien muut julkaisut
| Metallisydän 2003 | Musta Paraati 2004 | Sodankylä 2004 |
Musta Paraati on Maj Karman Kauniiden Kuvien kunnianosoitus helsinkiläiselle Musta Paraati -yhtyeelle ja se sisältääkin vain heidän kappaleitaan (kaikki kappaleet ovat Mustan Paraatin esikoispitkäsoitolta "Peilitalossa"). EP-levy ilmestyi 10. maaliskuuta 2004 Megamanian kautta. Yhtye soitti myös keikoillaan Mustan Paraatin kappaleita, ja yhdellä keikalla Mustan Paraatin kitaristi Sakari "Saku" Paasiniemi vieraili soittamassa. Levy on yhtyeen viimeinen Maj Karman Kauniit Kuvat -nimellä julkaistu. Herra Ylppö liittyi Musta Paraati -yhtyeeseen laulajaksi vuonna 2014.
EP nousi Suomen virallisen singlelistan kolmannelle sijalle, ja pysyi listalla yhteensä kahdeksan viikkoa.
Kappaleet

Romanssi – 3.21
Muukalainen – 3.03
Peilitalo – 2.43
Ajatus – 2.36
Metalliset kasvot – 3.29
Kokoonpano

Herra Ylppö – laulu
Häiriö – kitara, taustalaulu, tuottaja, äänittäjä, miksaaja
J. Savolainen – rummut
V.V.V. – basso
Kokoonpano > Vierailevat muusikot

Daddy Hoower – taustalaulu
Rami Mattila – taustalaulu
Kokoonpano > Tuotanto

Pauli Saastamoinen – masteroija
Nenia Lohap – kansikuva
Tommi Uusi-Kilponen – valokuvat
Arvostelut

Desibeli.net:
Imperiumi.net:
Aiheesta muualla

Musta Paraati discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Muzzy in Gondoland

| Muzzy in Gondoland |
| --- | --- |

Tyyli:  animaatiosarja
Kestoaika:  5 minuuttia
Pääosissa:  Jack May Willie Rushton Miriam Margolyes Susan Sheridan Derek Griffiths Benjamin Whitrow
Alkuperämaa:  Yhdistynyt kuningaskunta
Verkko:  Yhdistynyt kuningaskunta: BBC Suomi: Yle TV1
Tuotantokausia:  1
Jaksoja:  20 (Suomen televisioesitys)
Ikäraja:  
Tuotanto
Ohjaaja(t):  Richard Taylor
Käsikirjoittaja(t):  Wendy Harris, Richard Taylor, Joe Hambrook
Säveltäjä(t):  Peter Shade
Tuotantoyhtiö(t):  Richard Taylor Cartoon Films
Seuraaja:  Muzzy Comes Back
Aiheesta muualla
IMDb 
Elonet
Muzzy in Gondoland (suom. Muzzy Gondolandissa) on brittiläinen BBC:n tuottama vuonna 1986 valmistunut englannin kielen alkeisopetukseen suunnattu opetusanimaatio.
Animaatioon tehtiin jatko-osa vuonna 1989 nimellä Muzzy Comes Back.
Vuonna 2013 animaatiosta tehtiin uusi versio.
Henkilöt

Muzzy: vihreä hirviö avaruudesta. Hänen lempiruokaansa ovat kellot. Muzzy näyttää muiden mielestä pelottavalta, vaikka hän ei ole sitä. Hän on luonteeltaan lempeä ja ystävällinen. Hän saapuu maahan avaruusaluksellaan ja päätyy torille, jossa myyjä maistattaa hänelle erilaisia hedelmiä, joista Muzzy ei pidä. Muzzy löytää parkkimittareita, joita hän rupeaa syömään. Tämän seurauksena hänet teljetään kuningaskunnan vankilaan. Muzzy sanoo itsestään, että hän on "Big Muzzy" eli iso Muzzy.
Kuningas ja kuningatar: hallitsevat Gondoland-nimistä kuningaskuntaa. Kuningas on leijona, kuningatar jättiläisrotta. Kuningas pitää yleensä sinistä, ja kuningatar vaaleanpunaista asua. Kuningas pitää puutarhan hoidosta ja painonnostosta minkä takia hän on vahva. Kuningatar puolestaan pitää syömisestä, jonka takia hän on lihava. Uudessa versiossa kuningatarta on hieman laihdutettu opettajien ja vanhempien tekemien valitusten vuoksi[lähde? ].
Sylvia: kuninkaan ja kuningattaren tytär joka pitää itseään kauniina. Hän on rakastunut kuningaskunnassa työskentelevään Bob-nimiseen puutarhuriin mutta ei pidä toisesta kilpakosijastaan eli Corvaxista. Sylvia on puudeli, jolla on keltainen tukka ja aina kruunu päässä. Hän ja Bob menevät sarjan lopussa naimisiin.
Bob: kuningaskunnassa työskentelevä puutarhuri. Hän on rakastunut kuninkaan tyttäreen Sylviaan. Eräänä päivänä hän vie Sylvian moottoripyörällään ajelulle, josta kuninkaan luottomies Corvax kertoo kuninkaalle, ja he lähtevät perään helikopterilla seurueineen ja armeijan kanssa. Heidät saadaan kiinni ja Bob viedään vankilaan. Hän tutustuu samassa vankikopissa olevaan Muzzyyn ja he pakenevat sieltä, yrittäen estää Corvaxin aikeet.
Corvax: sarjan antagonisti. Corvax on kuninkaan luottomies, peikko jolla on vihreä iho, pitkä, terävä nenä ja oranssin silmät. Hän pukeutuu mustaan pukuun, ja keltaiseen päähineeseen. Corvax sanoo itsestään, että hän on "clever" eli fiksu. Bobin lailla hän on rakastunut kuninkaan tyttäreen Sylviaan, ja tekee kaikkensa että Sylvia huomaisi hänet, mutta tuloksetta. Lopulta hän kopioi tietokoneella Sylvian itselleen. Kopioitu Sylvia ei myöskään rakastu Corvaxiin, jonka seurauksena Corvax raivostuu ja rikkoo tietokoneen. Tämän seurauksena kuningaskuntaan alkaa tulvia uusia Sylvioita ja kuningas joutuu tietokoneen vangiksi. Corvax ei pysty tekemään tilanteelle mitään vaan pakenee helikopterilla mutta Bob onnistuu pysäyttämään hänen pakoyrityksensä. Bobin aiheuttaman lyönnin takia Corvax menettää hetkellisesti muistinsa ja joutuu muistin palattuaan pidätetyksi. Viimeisen jakson loppupuolella hän joutuu työkseen viemään Muzzyn alukseen kelloja. Corvaxilla on kissa, joka ei työskentele hänelle vaan on sivuhahmona hänen huoneessaan.
Norman: polkupyörällä ajeleva nuori mies, joka opettaa lauluilla ja vuoropuheilla englannin kieltä. Hänellä on vaimo nimeltä Mary.
Tarina

Gondoland-nimisessä kuningaskunnassa kuningasperheen tytär Sylvia on rakastunut kuningaskunnan puutarhuriin Bobiin. Kuninkaan luottomies Corvax tavoittelee myös Sylviaa.
Eräänä päivänä Bob vie Sylvian ajelulle moottoripyörällään, ja tämän seurauksena kuningas lähtee seurueineen ja armeijan kanssa Bobin perään. He saavat heidät kiinni, ja Bob joutuu vankilaan. Hänet laitetaan samaan vankikoppiin, jossa oleilee myös Muzzy-niminen avaruudesta kotoisin oleva hirviö.
He pääsevät pakenemaan vankilasta ja lähtevät kohti Gondolandin kuningaskuntaa. Bob ja Muzzy piiloutuvat väliaikaisesti kuningaskunnan pihalla olevaan puuvertaaseen.
Corvax yrittää saada huomiota Sylvialta, joka ei anna hänelle vastakaikua. Suruissaan hän luo tietokoneella kopion Sylviasta, joka ei myöskään anna vastakaikua hänelle. Tämän takia Corvax rikkoo tietokoneen ja seurauksena kone alkaa tehdä lisää kopioita Sylviasta.
Kuningas pyytää Corvaxia korjaamaan tietokonetta, ja tämän seurauksena kuningas itse päätyy tietokoneen sisään. Muzzy saa korjattua tietokoneen, ja saa kuninkaan pois tietokoneen sisältä. Corvax päättää lähteä karkuun helikopterillaan, jolloin Bob lähtee perään, ja heillä alkaa kaksintaistelu. Loppujen lopuksi Bob voittaa, ja Corvax heitetään vankilaan. Vihdoinkin rakastavaiset Bob ja Sylvia saavat toisensa, ja menevät naimisiin.
Ääninäyttelijät englanninkielisessä versiossa

| 0 | 1 | 2 |
| --- | --- | --- |
|  Jack May  | … |  Muzzy   |
|  Willie Rushton  | … |  Kuningas   |
|  Miriam Margolyes  | … |  Kuningatar, Mary   |
|  Susan Sheridan  | … |  Prinsessa Silvia, Neiti Kissa   |
|  Derek Griffiths  | … |  Bob ja Corvax   |
|  Benjamin Whitrow  | … |  Norman     |
Animaatio Suomessa

Suomen televisiossa animaatiota esitettiin Yle TV1-kanavalla Kieli-TV:n ja Koulu-TV:n ohjelmana 1990-luvulla ja 2000-vuosikymmenen alkuvuosina useampaan otteeseen. Suomen televisioesityksessä animaatio on koostunut 20:sta viisiminuuttisesta jaksosta. Ensimmäisillä esityskerroilla ohjelmaa esitettiin yksi viisiminuuttinen jakso kerrallaan, kun seuraavilla esityskerroilla esitettiin samassa kokonaisuudessa kaksi viisiminuuttista jaksoa. Vuonna 2000 Yle TV1 esitti sarjan kaikki 20 jaksoa yhtenä kokonaisuutena yöaikaan. Otava Video julkaisi Suomessa animaation opetuskäyttöön, ja kotitalouksiin VHS-kasettina, jossa opetusanimaatio on kokonaisuudessaan 75 minuuttia pitkänä elokuvana.
Muzzy on sarjan päähenkilö.
Nakamikado

| Nakamikado 中御門天皇 |
| --- | --- |
 
Japanin keisari
Valtakausi:  27. heinäkuuta 1709 –  13. huhtikuuta 1735
Edeltäjä:  Higashiyama
Seuraaja:  Sakuramachi

Syntynyt:  14. tammikuuta 1702 Kioto, Japani
Kuollut:  10. toukokuuta 1737 (35 vuotta) Kioto, Japani
Puoliso:  Konoe Hisako
Lapset:  Sakuramachi
Suku:  Yamato
Isä:  Higashiyama
Äiti:  Kushige Yoshiko
Uskonto:  šintolaisuus
Nakamikado (jap. 中御門天皇, Nakamikado-tennō, 14. tammikuuta 1702 – 10. toukokuuta 1737) oli perinteisen vallanperimysjärjestyksen mukaan Japanin 114. keisari. Hänen hallituskautensa kesti vuodet 1709–1735.
Ennen valtaannousuaan hänen henkilökohtainen nimensä (imina) oli Yasuhito (jap. 慶仁) ja arvonimensä Masu-no-miya (jap. 長宮).
Nakamikadosta tuli kruununprinssi vuonna 1708, vaikka hän oli alun perin perheensä vasta viides syntynyt poikalapsi. Kun keisari Higashiyama luopui kruunusta vuonna 1709, nousi tuolloin vasta 7-vuotias Nakamikado keisariksi. Koska Nakamikado oli vielä liian nuori hallitsijaksi, hallitsivat aluksi hänen isänsä Higashiyama ja isoisänsä Reigen hänen nimissään.
Nakamikadon hallintokaudella välit todellista valtaa Japanissa pitäneeseen Tokugawa-shōgunaattiin olivat melko hyvät. Keisari luopui kruunusta vuonna 1735 esikoispoikansa Sakuramachin hyväksi. Nakamikado kuoli vuonna 1737, vain 35-vuotiaana.
Nevan piiri

Nevan piiri
Nevan piirin jako
Nevan piiri (ven. Невский район, Nevski raion) on yksi Pietarin 18 hallintopiiristä. Se sijaitsee kaupungin ydinkeskustan kaakkoispuolella. Neva virtaa piirin läpi kaakosta luoteeseen.
Piirin pinta-ala on noin 62 neliökilometriä ja asukasluku 440 000.
Nevan piirissä Jaroslavlin alueelta Koiviston öljyterminaaliin saapuva  Itämeren öljyputki (BPS-1) alittaa Nevan, ja piirissä on yksi putken pumppausasemista.
Kunnallishallintoalueet

Nevan piiri jakautuu yhdeksään kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat
Nevskaja zastava (Невская застава) - nro 49
Ivanovski (Ивановский) - nro 50
Obuhovo (Обухово) - nro 51
Tuntia (Рыбацкое, Rybatskoje) - nro 52
53. kunnallishallintoalue (53. муниципальный округ)
54. kunnallishallintoalue (54. муниципальный округ)
Neva (Невский) - nro 55
Okkervil (Оккервиль) - nro 56
Pravoberežnyi (Правобережный) - nro 57.
Nacer Barazite

Nacer Barazite
Nacer Barazite (s. 27. toukokuuta 1990 Arnhem, Gelderland, Alankomaat) on alankomaalainen jalkapalloilija, joka edustaa Al Jaziraa. Barazite on pelipaikaltaan hyökkäävä keskikenttäpelaaja, eli niin sanottu piilokärki. Hän on edustanut maataan useissa juniorimaajoukkueissa.
Kesällä 2006 Arsenaliin NEC Nijmegenistä siirtynyt Barazite debytoi ykkösjoukkueessa jo samana kesänä, harjoitusottelussa Boreham Woodia vastaan. Hän teki ottelussa joukkueensa kolmannen maalin. Hän on pelannut myös Derby Countissa, Austria Wienissä, Monacossa, Utrectissa ja vuodesta 2018 lähtien Al Jazirassa.
Aiheesta muualla

Baraziten tiedot Arsenalin sivuilla (englanniksi)
Mathias Tjärnqvist

| Mathias Tjärnqvist |
| --- | --- |

Henkilötiedot
Syntynyt: 15. huhtikuuta 1979 (ikä 45) Uumaja, Ruotsi
Kansalaisuus:   Ruotsi
Jääkiekkoilija
Lempinimi:  Tjärna
Pelipaikka:  oikea laitahyökkääjä
Maila:  vasen
Pituus:  185 cm
Paino:  91 kg
Seura
Seura:  Malmö Redhawks
Sarja:  SHL
Pelinumero:  38
Pelaajaura
Pääsarjaura:  1999–
Aik. seurat:  Rögle BK (Ruotsi I/SEL/Allsv.) Djurgårdens IF (SEL) Utah Grizzlies (AHL) Dallas Stars (NHL) HV71 (SEL) Iowa Stars (AHL) Phoenix Coyotes (NHL) JYP (SML)
NHL-varaus:  96. varaus, 1999 Dallas Stars
Mathias Erik Tjärnqvist (s. 15. huhtikuuta 1979 Uumaja, Ruotsi) on ruotsalainen jääkiekkoilija, joka pelaa SHL-joukkue Malmö Redhawksissa. Hän on pelipaikaltaan oikea laitahyökkääjä. Tjärnqvist pelannut aiemmin NHL:ssä yhteensä 173 runkosarjaottelua tehopistein 13+19=32 ja keräten 60 jäähyminuuttia.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Suomi 2003 | jääkiekko |  |
|  Hopeaa | Tšekki 2004 | jääkiekko |  |
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Hopeaa | Tšekki 1997 | jääkiekko |  |
Tjärnqvist edusti Ruotsia MM-kilpailuissa vuosina 2003 ja 2004 voittaen molempina vuosina hopeaa. Yhteensä hän on pelannut 66 A-maaottelua.
Tjärnqvist pelasi myös alle 20-vuotiaiden MM-kilpailuissa vuonna 1999 sekä alle 18-vuotiaiden EM-kilpailuissa vuonna 1997, jolloin Tjärnqvist voitti hopeaa. Yhteensä hän on pelannut 40 juniorimaaottelua.
Muuta

Tjärnqvistin isoveli Daniel on entinen jääkiekkopuolustaja, joka pelasi urallaan yli 300 NHL-ottelua ja oli voittamassa olympiakultaa Torinossa 2006.
Mathias Tjärnqvist sai toukokuussa 2015 huomiota ilmoittautumalla ängelholmilaisessa Valhall Collegessa opiskelleen Sofie Rutherin kavaljeeriksi koulunsa tanssiaisiin. Omalla luokallaan ilman tanssiparia jääneellä Sofiella on Downin oireyhtymä. Hänen ja Tjärnqvistin vanhemmat tunsivat toisensa ennestään.
Nicholas Gargano

| Mitalit> Maa:   Iso-Britannia.Miesten nyrkkeily. Olympialaiset  | Mitalit> Maa:   Iso-Britannia.Miesten nyrkkeily. Olympialaiset  | Mitalit> Maa:   Iso-Britannia.Miesten nyrkkeily. Olympialaiset  | Maa:   Iso-Britannia> Miesten nyrkkeily. |
| --- | --- | --- | --- |
|  Pronssia | Melbourne 1956 | 67 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Länsi-Berliini 1955 | 67 kg |  |
Nicholas ”Nicky” Gargano (1. marraskuuta 1934 West Ham – 28. maaliskuuta 2016 West Clandon) oli brittiläinen nyrkkeilijä, olympiamitalisti ja Euroopan mestari.
Gargano voitti sarjan 67 kg olympiapronssia Melbournessa 1956. Vuonna 1955 hän voitti Euroopan mestaruuden.
Gargano kuoli 81-vuotiaana maaliskuussa 2016 West Clandonissa. Hän oli sairastanut syöpää.
Nicholas Henderson

John Nicholas Henderson (1. huhtikuuta 1919 – 16. maaliskuuta 2009) oli brittiläinen diplomaatti. Hän toimi maansa Puolan- (1969–1971), Länsi-Saksan- (1972–1975), Ranskan- (1975–1979) ja Yhdysvaltain-suurlähettiläänä (1979–1982).
Henderson avioitui vuonna 1951 Mary Barberin kanssa, josta jäi leskeksi vuonna 2004.
Henderson kirjoitti eläkkeelle jäätyään useita historiallisia teoksia. Näistä tunnetuimpia on Mandarin, joka on tilitys hänen urastaan diplomaattina.
Nacer Bouhanni

| Nacer Bouhanni |
| --- | --- |
 Nacer Bouhanni, Grand Prix de Fourmies 2015.
Henkilötiedot
Syntynyt: 25. heinäkuuta 1990 (ikä 34)
Kansalaisuus:   Ranska
Pyöräilijä
Pituus:  175 cm
Paino:  66 kg
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Amatöörijoukkue(et)
2010:  FDJ (harjoittelija)
Ammattilaisjoukkue(et)
2011–2014 2015–2019 2020–2023:  FDJ Cofidis Arkéa-Samsic
Suurimmat voitot
  Maantieajon Ranskan-mestaruus 2012 Italian ympäriajo, pistekilpailu 2014, 3 etappia Espanjan ympäriajo, 2 etappia 
 Tiedot päivitetty: 2. tammikuuta 2024 
Nacer Bouhanni (s. 25. heinäkuuta 1990 Épinal) on ranskalainen maantiepyöräilijä, ajajatyypiltään kirimies. Hän aloitti FDJ-tallissa harjoittelijana 2010 ja edusti samaa joukkuetta ammattilaisena 2011–2014. Kausilla 2015–2019 hän ajoi Cofidis-tallissa ja viimeisinä ammattilaisvuosinaan 2020–2023 Arkéa-Samsicissa.
Bouhanni voitti maantieajon Ranskan-mestaruuden 2012. Hän saavutti ensimmäisen etappivoittonsa suuressa ympäriajossa Italian ympäriajon 2014 neljännellä etapilla. Samassa kilpailussa hän voitti vielä kaksi etappia lisää sekä pistekilpailun.
Saavutuksia

Lähteet: Cyclingbase, Cycling Archives, Pro Cycling Stats
Nicholas Fiore

Nicholas Fiore (14. helmikuuta 1918 Port Coquitlam – 18. maaliskuuta 1979 London) oli kanadalainen huilisti.
Fiore aloitti musiikin opiskelun isänsä, Pasquale Fioren johdolla. Pasquale oli amatöörimuusikko, joka opetti myös viulun- ja pianonsoittoa. Nicholas muodosti sisarustensa kanssa Fiore-kvintetin, joka esiintyi 1930-luvun puolessavälissä Vancouverin kirkoissa ja radiossa. Hänestä tuli vuonna 1939 Vancouverin sinfoniaorkesterin ensihuilisti. Noihin aikoihin hän opiskeli neljänä kesänä Mainessa William Kincaldin johdolla. Vuosina 1966 ja 1967 hän esiintyi Marlboron festivaalilla, jossa hän sai vuosina 1966–1969 valmennusta Marcel Moyselta.
Vuosina 1952–1978 Fiore toimi Toronton sinfoniaorkesterin ensihuilistina, ja vuosina 1962–1975 hän oli Toronton puhallinkvintetin (sittemmin Toronto Windsin) jäsen. Hän opetti vuosina 1953–1978 Toronton ja vuosina 1978–1979 Länsi-Ontarion yliopistossa. Hänen johdollaan opiskelivat muiden muassa Robert Aitken, Suzanne Shulman ja Douglas Stewart.
Fiore kantaesitti John Weinzweigin ensimmäisen divertimenton vuonna 1946 ja Harry Somersin teoksen 12 miniatyyriä 2. helmikuuta 1964. Hän levytti muiden muassa Gustav Holstin, Kent Kennanin, Lucio Agostinin ja Norma Beecroftin teoksia. Hän myös soitti folklaulaja Emma Caslorin levyillä.
Naomi Schiff

Schiff kilpailemassa W Seriesissä vuonna 2019.
Naomi Schiff (s. 18. toukokuuta 1994 Antwerpen, Belgia) on belgialais-ruandalainen autourheilija ja televisiojuontaja. Schiffin äiti on ruandalainen ja isä belgialainen. Hän syntyi Belgiassa ja vietti lapsuutensa Etelä-Afrikassa. Autourheilu-uransa aikana hän on asunut Saksassa ja kilpaillut saksalaisella lisenssillä.
Schiff aloitti kartingin 11-vuotiaana, kun hänet kutsuttiin juhliin, joissa ajettiin sisäkartingia. Hän aloitti kartingissa kilpailemisen Etelä-Afrikassa vuonna 2007 ja sijoittui vuonna 2008 Etelä-Afrikan kartingin mestaruussarjassa toiseksi kaudella 2008. Schiff osallistui ensimmäiseen ratakilpailuunsa Formula VW -luokassa Port Elizabethissa vuonna 2010. Hän voitti kaudella 2014 Clio Cup China Series -sarjan mestaruuden. Seuraavalla kaudella hän ajoi Reiter Engineering -tallissa KTM X-Bow GT4 -autoa muun muassa Euroopan GT4 -mestaruussarjassa. Hän jatkoi Reiterin kuljettajana viisi vuotta ja voitti vuonna 2018 KTM X-Bow Battle Sprint Championship -mestaruuden. Hän kilpaili Nürburgringin 24 tunnin ajossa 2018 ja sijoittui luokkansa toiseksi.
Kaudella 2019 Schiff osallistui uuteen W Series -sarjaan. Hän sijoittui esikoiskaudellaan sarjassa kuudenneksitoista. Hän ei saanut ajopaikkaa sarjaan seuraavalle kaudelle, mutta aloitti sen sijaan vuonna 2020 W Seriesin monimuotoisuuslähettiläänä ja televisiolähetysten juontajana. Kaudella 2021 hän toimi juontotehtäviensä ohella yhtenä sarjan varakuljettajista. Samana vuonna hän toimi stunt-ajajana ja Lashana Lynchin sijaisnäyttelijänä 007 No Time to Die -elokuvassa.
Helmikuussa 2022 Schiff juonsi Mercedes-AMG Petronas Formula One Teamin autonjulkistustilaisuuden Natalie Pinkhamin kanssa. Maaliskuussa ilmoitettiin, että hän aloittaa Sky Sports F1 -kanavan juontotiimissä Any Driven Monday -ohjelman juontajana.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | Pisteet | Sijoitus |
| --- | --- | --- | --- | --- | --- | --- | --- | --- | --- |
| 2019 | Hitech GP | HOC 14 | ZOL 10 | MIS 18 | NOR 10 | ASS 12 | BRH 15 | 2 | 16. |
Aiheesta muualla

Kuvia tai muita tiedostoja aiheesta Naomi Schiff Wikimedia Commonsissa
Nicholas Grimshaw

Five Boats -taloryhmä, Duisburgin sisäsatama, Saksa.
Seafarers Bridge, Melbourne (2012).
Grimshaw’n asuintaloja Lontoon Camden Townissa.
Nicholas Grimshaw (s. 9. lokakuuta 1939 Hove, East Sussex) on brittiläinen arkkitehti, joka on tullut tunnetuksi modernistisesta ”high tech” -arkkitehtuuristaan, alumiinijulkisivuistaan ja metallirakenteistaan. Hänen merkittävimpiä rakennuskohteitaan ovat Lontoon Waterloon rautatieaseman laajennus sekä maailman suurin kasvihuonekokonaisuus The Eden Project Englannin Cornwallissa.
Grimshaw kävi Wellington Collegen Berkshiressä ja opiskeli 1959–1962 Edinburgh College of Art -oppilaitoksessa, kunnes sai stipendin Lontoon AA-arkkitehtuurikouluun (Architectural Association School of Architecture). Valmistuttuaan sieltä vuonna 1965 hän aloitti pitkän yhteistyön arkkitehti Terry Farrellin kanssa. Se kesti vuoteen 1980 asti, jolloin Grimshaw halusi viedä teollisia materiaaleja hyödyntävää ”high tech” -arkkitehtuuriaan yhä pidemmälle, kun taas Farrell kiinnostui Yhdysvalloissa alkunsa saaneesta, leikkisämmästä postmodernista arkkitehtuurista.
Vuonna 1989 Grimshaw voitti Royal Institute of British Architects -palkinnon Financial Times -lehden painotalon suunnittelusta Itä-Lontooseen. Suunniteltuaan Britannian paviljongin Sevillan Expo 92 -maailmannäyttelyyn 1992 Grimshaw sai aatelisarvon. Vuonna 1993 Waterloon rautatieterminaali nimettiin Britanniassa vuoden rakennukseksi. Grimshaw toimi Royal Academy of Artsin johtajana vuosina 2004–2011. Hän on Grimshaw Architects -yrityksensä hallituksen puheenjohtaja. Yritys toimii Lontoon lisäksi New Yorkissa sekä Australian Melbournessa ja Sydneyssä.
Eden-projektin kupoleja Cornwallissa.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nicholas Grimshaw
NBA:n varaustilaisuus 2014

NBA:n vuoden 2014 varaustilaisuus järjestettiin 26. kesäkuuta 2014. Muun muassa Sports Illustrated-lehti on sanonut varaustilaisuudessa olevan laadukkain pelaajamateriaali vuosiin.
Tilaisuuden ensimmäisellä varauksella Cleveland Cavaliers valitsi Andrew Wigginsin. Kyseessä oli toinen perättäinen vuosi, kun Cavaliersillä oli hallussa ykkösvaraus, ja he käyttivät sen toista kertaa peräkkäin kanadalaiseen pelaajaan.
Suomalainen Joonas Cavén ilmoittautui varaustilaisuuteen, mutta veti lopulta ilmoittautumisensa pois.
Aiheesta muualla

NBA:n viralliset kotisivut (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Narsissikärpässieni

| Narsissikärpässieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Amanitaceae
Suku::  Kärpässienet Amanita
Laji::  gemmata
Kaksiosainen nimi
 Amanita gemmata  (Fr.) Bertill. 
Katso myös
   Narsissikärpässieni Commonsissa 
Infobox OKNimi-testi OK: 
Narsissikärpässieni (Amanita gemmata) on kartiomainen, kalpeankeltainen tai okranvärinen kärpässienilaji. Jalka on valkoinen ja siinä on keltaisen vivahteita. Heltat ovat valkoiset. Sieni kasvaa havumetsissä harvinaisena. Sitä on löydetty Etelä-Suomesta. Narsissikärpässieni ei kelpaa ruoaksi.
Nenna

Nenna on viime vuosi­kymmeninä käyttöön tullut suomalainen naisen etunimi. Se on Digi- ja väestötietoviraston tietojen mukaan Suomessa annettu helmikuuhun 2021 mennessä noin 400 naiselle, joista valtaosa on syntynyt 1990-luvulla tai 2000-luvun ensikymmenellä. Nennalla ei ole virallista nimipäivää, mutta nimen epävirallisena nimipäivänä voidaan pitää heinäkuun 9. päivää, jolloin on Nannan nimipäivä.
Tunnettuja Nennoja

Nenna Tyni, suomalainen näyttelijä
Nenna Nen, suomalainen videoeditori